7.pielikums
Liepājas Valsts tehnikums 
Iepirkuma ID. Nr. LVT 2026/4 nolikumam

Līguma projekts
par degvielas piegādi Liepājas Valsts tehnikuma autotransportam.

Liepāja, 	
Dokumenta parakstīšanas datums ir 
pēdējā parakstītāja laika zīmoga datums.


Liepājas Valsts tehnikums, tā direktora Agra Ruperta personā, kurš rīkojas, pamatojoties uz nolikumu, turpmāk šā līguma tekstā saukts „Pircējs”, no vienas puses, un 

<Piegādātāja nosaukums>, reģistrācijas Nr.<reģistrācijas numurs> tās <pilnvarotās personas amats, vārds, uzvārds> personā, kura rīkojas saskaņā ar <pilnvarojošā dokumenta nosaukums>, turpmāk šī līguma tekstā saukts „Pārdevējs”, no otras puses, 
abi kopā saukti „Puses” un katrs atsevišķi – „Puse”, 
pamatojoties uz Liepājas Valsts tehnikuma rīkotā iepirkuma „Degvielas iegāde Liepājas Valsts tehnikuma autotransportam”, identifikācijas numurs Nr. LVT 2026/4, turpmāk līguma tekstā saukts „iepirkums”, rezultātiem un Pārdevēja iesniegto piedāvājumu iepirkumā, noslēdz šādu līgumu:

1. LĪGUMA PRIEKŠMETS UN VISPĀRĪGIE NOTEIKUMI
1.1. Pārdevējs apņemas pārdot Pircējam degvielu (benzīns 95.marka un dīzeļdegviela), (turpmāk – Degviela), Pārdevējam piederošajās degvielas uzpildes stacijās, (turpmāk – DUS), saskaņā ar Pārdevēja iesniegto tehnisko specifikāciju/ tehnisko piedāvājumu iepirkumā, kas ir šī Līguma 1.pielikums un veido šī Līguma neatņemamu sastāvdaļu, un noteiktajam ikmēneša degvielas patēriņa apjomam degvielas norēķinu kredītkartei, ja Pircējs un/vai tā pilnvarotie darbinieki samaksai par degvielu uzrāda Pārdevēja izdotu derīgu norēķinu kredītkarti. 
1.2. Pircējs pasūta un Pārdevējs apņemas Pircējam izsniegt norēķinu kredītkartes degvielas iegādei Pircēja vajadzībām, atverot Pircējam norēķinu kredītkaršu kontus. Karšu derīguma termiņš tiek noteikts uz visu Līguma darbības termiņu. izsniegtajām norēķinu kredītkartēm jādarbojas vismaz Latvijas, Lietuvas, Igaunijas Republiku teritorijās.

2. LĪGUMA CENA, NORĒĶINU UN ATSKAIŠU KĀRTĪBA
2.1. Degvielas cena tiek noteikta atbilstoši Pārdevēja degvielas pārdošanas cenām degvielas uzpildes stacijās, piemērojot pastāvīgo atlaidi vismaz Latvijas, Lietuvas, Igaunijas un Polijas teritorijās_______________EUR,  saskaņā ar Līguma 2.pielikumu „Finanšu piedāvājums”.
2.2. Paredzamā Līguma kopējā summa ir EUR 30 000,- (trīsdesmit tūkstoši euro), un papildus pievienotās vērtības nodoklis (PVN), kas tiek piemērots un apmaksāts saskaņā ar Latvijas Republikā spēkā esošajiem normatīvajiem aktiem.
2.3. Par saņemto degvielu Pircējs samaksā Pārdevējam vienu reizi mēnesī 15 (piecpadsmit) darba dienu laikā pēc preču piegādes attaisnojuma dokumenta saņemšanas. Preču piegādes dokumentu par iepriekšējā kalendāra mēnesī piegādāto degvielu Pārdevējs nosūta uz Pircēja oficiālās e-adreses apakšadresi: rekini@90009516617, datnei pievienojot rēķina informāciju PDF formātā. Pārdevējs Preču pavadzīmē - rēķinā norāda Līguma numuru un ražotāja Preču kodus un citu nepieciešamo informāciju, kas identificē konkrēto preci, līdz kārtējā mēneša 5.datumam.
2.4. Samaksu Pircējs veic ar pārskaitījumu Pārdevēja bankas kontā. Par samaksas dienu uzskatāma diena, kurā Pircējs veicis bankas pārskaitījumu.
2.5. Pārdevējs katru mēnesi līdz kārtējā mēneša 5.datumam Pircējam iesniedz atskaiti par veiktajiem darījumiem ar norēķinu kredītkarti iepriekšējā kalendārajā mēnesī. Atskaite tiek nosūtīta uz Pircēja oficiālās e-adreses apakšadresi: rekini@90009516617.

3. PUŠU TIESĪBAS UN PIENĀKUMI
3.1. Pircējs apņemas aizpildīt Pārdevēja norēķinu kredītkartes pieteikuma veidlapu, norādot kartes izgatavošanai un turpmākai izmantošanai nepieciešamo informāciju.
3.2. Ja norēķinu kredītkarte nozaudēta vai nozagta, kartes lietotājam par to nekavējoties jāpaziņo Pārdevējam pa tālruni ___________. Elektroniski Kartes nozaudēšana jāpiesaka 7 (septiņu) dienu laikā pēc mutiska pieteikuma. 
3.3. Pircējs apņemas savlaicīgi veikt maksājumus Līguma 2.3.punktā noteiktajā kārtībā.
3.4. Pārdevējs, saņemot Pircēja aizpildītu kredītkartes veidlapu, apņemas izgatavot un izsniegt Pircējam tā pasūtīto norēķinu kredītkarti 5 (piecu) darba dienu laikā no Līguma parakstīšanas brīža.
3.5. Pārdevējs apņemas nodrošināt degvielas kvalitāti atbilstoši Latvijas Republikā spēkā esošajiem normatīvajiem aktiem, standartiem un izsniegtajam degvielas atbilstības sertifikātam.
3.6. Pārdevējs apņemas nodrošināt degvielas iegādi bez pārtraukumiem atbilstoši Pircēja noteiktajam mēneša degvielas patēriņa apjomam.
3.7. Pārdevējs apņemas savlaicīgi nosūtīt Pasūtītājam ikmēneša atskaites un rēķinus Līguma 2.3. un 2.5.punktos noteiktajā kārtībā.

4. PUŠU ATBILDĪBA
4.1. Ja Pircējs nokavējis maksājuma termiņus, Pārdevējam ir tiesības aprēķināt Pircējam līgumsodu 0,1 % apmērā no nokavētās summas par katru nokavēto dienu, bet ne vairāk kā 10% no kavētās maksājuma summas.
4.2. Pārdevējs uzņemas pilnu materiālo atbildību par Pircēja automašīnu bojājumiem, ja tie nodarīti Pārdevēja piegādātās neatbilstošas un nekvalitatīvas degvielas dēļ.
4.3. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā kurus attiecīgā no Pusēm (vai Puses kopā) nevarēja ne paredzēt, ne novērst, ne ietekmēt, un par kuru rašanos nenes atbildību, tas ir, stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, normatīvie akti, valsts pārvaldes un pašvaldības institūciju rīcība un to pieņemtie dokumenti.
4.4. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.

5. LĪGUMA TERMIŅI UN IZBEIGŠANA
5.1. Līgums stājas spēkā tā abpusējās parakstīšanas dienā un ir spēkā līdz sasniedz Līguma kopējo summu bez PVN, bet ne ilgāk kā līdz 202_.gada ____  (24 mēneši no līguma abpusējas parakstīšanas dienas).
5.2. Pircējs vienpusēji var izbeigt Līgumu pirms termiņa, ja Pircējs konstatējis, ka Pārdevēja piegādātās neatbilstošas un nekvalitatīvas degvielas dēļ Pircēja automašīnām ir nodarīti bojājumi, un gadījumos, ja Pārdevējs nespēj nodrošināt nepārtrauktu degvielas piegādi atbilstoši Līguma nosacījumiem. Iepriekš minētajos gadījumos Pircējs par Līguma izbeigšanu rakstiski brīdina Pārdevēju 1 (vienu) mēnesi iepriekš.
5.3. Pircējam ir tiesīgs vienpusēji izbeigt Līgumu ar  Pārdevēju, ja Pārdevējam vai tā valdes vai padomes loceklim, patieso labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt Pārdevēju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēt tiesīgajai personai vai prokūristam, ja Pārdevējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
5.4. Ikviena no Pusēm ir tiesīga vienpusēji atkāpties no Līguma pirms 5.1.apakšpunkta minētā termiņa notecējuma, iesniedzot otrai Pusei rakstisku uzteikumu ne vēlāk kā vienu mēnesi iepriekš.

6. PERSONAS DATU AIZSARDZĪBA UN KONFIDENCIALITĀTE
6.1. Puses,  pamatojoties uz personu datu aizsardzības normatīvo aktu prasībām, Fizisko personu datu apstrādes likumu un Eiropas Parlamenta un Padomes regulu Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti, un ņemot vērā, ka katra Puse, apstrādājot saņemtos personas datus Līguma īstenošanai, ir pārzinis personas datu aizsardzību regulējošo tiesību normu izpratnē un ir atbildīga par personu (datu subjektu) informēšanu par viņu personas datu apstrādi, ko veic pārzinis, apņemas: 
6.1.1. nodrošināt, ka personas dati ir precīzi un nepieciešamības gadījumā tos  atjauninot, kā arī tie tiks apstrādāti:
· likumīgi, godprātīgi un datu subjektiem pārredzamā veidā;
· tikai Līguma izpildes nodrošināšanai un personas datu apstrāde netiks veikta ar Līguma izpildi nesavietojamā veidā;
· tādā veidā, lai nodrošinātu regulējošām tiesību normām atbilstošu personas datu drošību, tai skaitā, aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošos organizatoriskos vai tehniskos pasākumus.
6.1.2. glabāt personas datus veidā, kas pieļauj personu identifikāciju ne ilgāk, kā nepieciešams Līguma izpildei.
6.1.3. nenodot saņemtos personas datus trešajām personām bez tās Puses iepriekšējas rakstveida piekrišanas, no kuras tā saņēmusi personas datus. Ja, saskaņā ar normatīvajiem aktiem, Pusei ir pienākums izpaust saņemtos personas datus, tās pienākums ir, par personas datu nodošanu informēt Pusi, no kuras tā saņēmusi personas datus, ja vien to neaizliedz normatīvie akti.
6.1.4. Ar Pircēja datu privātuma politiku var iepazīties tīmekļa vietnē https://www.lvt.lv/.

7. CITI NOTEIKUMI
7.1. Visi strīdi, kas rodas Līguma sakarā, vispirms tiek risināti savstarpējās sarunās. Ja sarunu gaitā vienošanās vai izlīgums nav panākts, strīds tiek izšķirts tiesā Latvijas Republikas normatīvajos aktos noteiktajā kārtībā.
7.2. Jebkuri grozījumi vai papildinājumi Līgumā, izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti Pasūtītāja lietvedībā.
7.3. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
7.4. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
7.5. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
7.6. Pārdevējs ar savu parakstu uz šī līguma apliecina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
7.7. Mainoties Latvijas Republikā spēkā esošajiem normatīviem vai standartiem attiecībā uz degvielas kvalitāti, Pārdevējs tirgo degvielu atbilstoši jaunajiem kritērijiem, neatkarīgi no degvielas nosaukuma iespējamās maiņas.
7.8. Puses apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem 
7.9. Puses nosaka un pilnvaro atbildīgas personas šī Līguma ietvaros:
7.9.1. no Pircēja puses : Liepājas Valsts tehnikuma saimniecības daļas vadītājs Ingus Šplīts, Tālr. 29252010, e-pasta adrese: ingus.splits@lvt.lv.
7.9.2. no Pārdevēja puses :
7.10. Līguma 7.5.punktā norādītās atbildīgās personas pilnībā pārzina Līguma noteikumus un tām ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pircēju un Pārdevēju, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šīs personas nav pilnvarotas izdarīt grozījumus , papildinājumus vai izbeigt Līgumu. 
7.11. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošajiem normatīvajiem aktiem.
7.12. Ja kādai no Pusēm tiek mainīts juridiskais statuss vai kādi šajā Līgumā minētie Pušu rekvizīti (atbildīgā persona, tālruņa numurs, adreses, u.c.), tad tā Puse nekavējoties rakstiski paziņo par to otrai Pusei. Ja saistītā Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par saistīto Pusi.
7.13. Katra Puse apņemas 10 (desmit) dienu laikā rakstiski paziņot otrai Pusei par savas adreses vai rekvizītu maiņu.
7.14. Piedāvājumā norādīto apakšuzņēmēju nomaiņa vai jaunu apakšuzņēmēju piesaistīšana ir pieļaujama tikai ar Pasūtītāja rakstisku piekrišanu, ievērojot Publisko iepirkumu likuma 62.pantā noteikto kārtību.
7.15. Līgums ir sagatavots latviešu valodā. Līgums sagatavots elektroniska dokumenta veidā un parakstīts ar drošu elektronisko parakstu.
7.16. Līgumam tā noslēgšanas brīdī tiek pievienoti sekojoši pielikumi, kuri ir tā neatņemamas sastāvdaļas:
7.16.1. 1.Pielikums – Tehniskā specifikācija/Tehniskais un finanšu piedāvājums;
7.16.2. 2.pielikums- Finanšu piedāvājums.


8. PUŠU REKVIZĪTI UN PARAKSTI

	Pircējs: 		
Liepājas Valsts tehnikums
Izglītības iestādes Reģ. Nr. 3036003572
Vienotais Reģ. Nr. 90009516617
PVN Reģ. Nr. LV90009516617
juridiskā adrese: Ventspils iela 51, Liepāja, LV-3405
banka: Valsts kase
konta Nr.: LV86TREL215066403700B
kods: TRELLV22
tālr. 63 441110
e-Adrese: lvt@lvt.lv
e-adreses apakšadrese: rekini@90009516617 

(paraksts*)  
Direktors Agris Ruperts

	Pārdevējs:

reģ. Nr.
juridiskā adrese: 
banka: 
BIC/S.W.I.F.T.: 
konts: 


(paraksts*) 




*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
